bayersk viltsporhund
Store norske leksikon,Teknologi og industri,Landbruk,Husdyr,Hund,Hunderaser
Bayersk viltsporhund er en tysk hunderase som oppsto på slutten av 1800-tallet. Den ble spesielt fremavlet til å søke etter skadeskutte hjortedyr i fjellendt terreng.
Beskrivelse: Den er ganske lavbent, men meget bevegelig med rektangulær kroppsbygning. Mankehøyde for tisper er 44–48 cm, og hannhunder 47–52 cm. Den har relativt bred skalle og noe spisst snuteparti, og har lange, tunge ører. Den har kraftig rygg og velvinklede ben. Halen bæres vannrett eller hengende. Pelsen er tett, kort, og stri, i dyprød, hjorterød og rød i alle nyanser til gul. Les mer i Store norske leksikon Hund Hunderase Liste over hunderaser hundens historie